
Sak 10: Behandle forslag og saker 

Sak 10.1 - Årsmøte på en ukedag 
Forslagsstiller: Arvid Svendsen 
Årsmøtet bør legges til en ukedag og ikke en helg. 
 
Styret støtter forslaget.  
 
 
Sak 10.2 – Oppgradering av Fevikhallen 
Forslagsstiller: Jan Haglund 
 
Jeg tar opp igjen mitt forslag til årsmøtet 17. mars 2018. 
Årsmøtet i 2018 fattet årsmøtevedtak om å støtte dette forslaget, med oppgradering av systemhimlinger og belysning for å tilfredsstille tekniske krav og Lux verdier.  (innenfor en kostnadsramme) 
Jeg er kjent med at diverse årsaker har ført til at disse oppgraderingene som ble besluttet på årsmøtet 17.03.18 ikke er gjennomført i Fevikhallen. Styret ble gitt fullmakt til oppgradering innenfor gitte økonomiske rammer. 
Forslag til årsmøtet i GSS 9. mars 2019, Fevikhallen, T-profil himling, systemhimlings-plater, belysningsutstyr og ventilasjonsanlegg 
Imenes Skytterlag vil i løpet av 2019 flytte ut av Fevikhallen og inn i sine nye lokaler på Landvik/Imås. 
Grimstad Sportskyttere vil da få en helt unik mulighet til å kunne disponere Fevikhallen alene, hver eneste ukedag. Dette vil igjen kunne øke interessen for luftpistol skyting, baneskyting. 
Et annet svært viktig moment er vinteren med snø, kulde og driftsproblemer med skinnebanen i Tauleveien 44.  
Med en oppgradering av Fevikhallen så vil klubbens medlemmer ha et alternativt sted å skyte innendørs i vinterhalvåret. Vi har da mulighet til å disponere 7 standplasser innendørs for en svært liten investering, en mulighet som jeg mener at GSS bør gripe i 2019. 
Jeg vil derfor fremme mitt forslag fra 2018 på nytt igjen til årsmøtet i 2019, med håp om at GSS og Årsmøtet ser de mulighetene som vi nå blir gitt på vår eksisterende innendørs bane i Fevikhallen. 
 
Sak 10.3 Oppgradering av Fevikhallen 
Forslagsstiller: Tom Inge Repstad 
 
Forslag til årsmøtet 09.03.19 
Imenes skytterlag er nå på vei ut av fevikhallen, da de får nytt anlegg på Landvik. 
Jeg vil derfor foreslå at GSS bevilger penger for å kjøpe ut Imenes sin andel i Fevikhallen. 
Dette vil gi GSS en unik mulighet for å disponere Fevikhallen alene, syv dager i uka, hele året. 
Lys og viftesystem må jo oppgraderes til dagens standard, men dette vil bli «småpenger» sett i forhold til å bygge ny innendørs bane i Fjæreheia. 
Da vil det jo vises seg fram i tid om det er behov for ny bane. 
Reddal, 10.02.19 
Tom Inge Repstad 
 
Styret støtter forslaget (10.2 OG 10.3) med følgende modifikasjoner. Styret mener at Grimstad Sportskyttere bør ha som målsetting å oppnå full råderett over Fevikhallen. Dette vil øke det sportslige tilbudet i klubben. Investeringen må dog stå i forhold til vår tilknytning til banen.  
Budsjettrammen foreslås også endret da vedtatt budsjettramme fra 2018 ikke er høy nok (150’000,-). Styret anslår en kostnadsramme på om lag 250’000,- for lys, himling og maling. 
Himling (tilbud fra Optimera) 50’000 kr 
Lys (tidligere mottatt tilbud fra DEFA) 100’000 kr 
Maling 20’000 kr 
Eventuelle utfordringer 30’000 kr 
Kjøpe ut/sikre enerett 50’000 kr  
Da dette er en stor investering mener styret at det er hensiktsmessig å søke idrettsfunksjonell godkjenning for oppgraderingene, slik at vi kan søke om spillemidler for å dekke deler av kostnadene. Dersom vi skal søke om spillemidler vil ikke arbeidet kunne påbegynnes før i 2020, da idrettsfunksjonell godkjenning må være på plass først. Neste frist for dette er i oktober 2019. 


Sak 10.4 Forslag til årsmøte GSS 2019 
Forslagsstiller: Tarjei Ravn 
  
Følgende er situasjonen for bygging av ny innendørsbane for GSS: 
Klubben har i lengre tid jobbet mor å bygge ny moderne hall i tilknytning til dagens utebane på fjæreheia. En av de økonomiske forutsetningene for dette har vært å skaffe tilstrekkelige sponsorer til å betjene gjeld som klubben pådrar seg gjennom dette, noe som har vist seg å være vanskelig. 
Følgene er rentekostnader ved bygging av ny bane: 
· Første å, betjene 10 000 000,-, rentekost ved 5%rente:                500 000,- 
· Pr mnd:                                            41 667,- 
  
· Påfølgende år, betjene 4 000 000,-, rentekost ved 5%rente:        200 000,- 
· Pr mnd:                                            16 667,- 
  
Ved å øke kontingenten med 300 kroner pr år får klubben inn 150 000,- mer pr år en nå, noe som setter klubben i stand til to ting: 
1. Generere et overskudd som forsvarer bygging av ny hall i nær fremtid, ihht tidligere vedtak i årsmøtet 
2. Ha en målsetning som gir at klubben er representert også i toppen av idretten vår på en måte som er proporsjonal med klubbens størrelse 
  
Følgende to forslag fremmes derfor for årsmøtet: 
1. Kontingenten økes med 300 pr år for å fremme mulighetene for investeringer i tiden fremover 
2. Klubben vedtar en målsetning som følger: 
· GSS skal være representert også i toppen i kretsen, både i felt, og på bane, og vil jobbe aktivt for dette i kommende 5 års periode, gjennom investering og drift av klubben 
  
Den siste posten krever at kommende styre lager en konkret handlingsplan for driften av klubben i de nærmeste årene. 
 
Styret støtter ikke forslag 1. Dette kan bli aktuelt når det foreligger konkret plan for byggestart og ferdigstillelse 
Styret støtter forslag 2, og ønsker innspill fra Årsmøtet for gjennomføring. 
   
 
 


Sak 10.5 Vedlikeholdsbudsjett 
Forslagsstiller: Styret 
 
Vi har hatt problemet med vannkvalitet og trykk i Fjæreheia. Dette har blitt inspisert av fagmontør og vi er blitt anbefalt å trykksette og spyle brønnen, bytte pumpe, samt skylle gjennom hele systemet. Dette vil koste om lag 25’000-30’000,- 
For å kunne gjøre slike utbedringer når behovet melder seg, ber vi Årsmøtet om godkjenning til å kunne disponere midler øremerket til vedlikehold, i samråd med kasserer. Dette vedlikeholdsbudsjettet bør ha et øvre tak på 50’000 kr/år. De utbedringene som blir gjort fremlegges som informasjonssak på påfølgende årsmøte. 
 
Sak 10.6 Elektroniske skiver 
Forslagsstiller: Styret 
 
På Årsmøtet 2018 ble det vedtatt at styret kunne gå til innkjøp av elektroniske skiver (10 skiver inntil 600’000 kr.) Det har av ulike årsaker tatt lang tid å innhente priser på de elektroniske skivene. Men, styret ber om å få jobbe videre med dette i 2019. Vi ønsker å søke om tippemidler, vi trenger derfor idrettsfunksjonell godkjenning og deretter godkjent søknad om spillemidler før vi kan bestille de elektroniske skivene (det er ikke lenger idrettsfunksjonell forhåndsgodkjenning for elektroniske skiver). 
 
Sak 10.7 Abonnement på nøkkelbrikker 
Forslagsstiller: Styret 
 
Styret foreslår at nøkkelbrikken går over til å være et “abonnement” hvor en betaler 100 kr/år for å beholde brikken sin. 
De som ikke ønsker dette, kan levere inn brikken sin og få refundert beløpet (300 kr) som de betalte når brikken ble utlevert. Styret foreslår også at “brikkeinstruksen” kan endres av styret/Årsmøtet. 
 
Sak 10.8 Endring av lovnorm 
Forslagsstiller: Styret 
 
§2 (3) Endres fra Aust Agder idrettskrets  
Til: Agder idrettskrets 
 
 
Sak 10.9 – Endring av lovnorm 
§15 10.b – endres fra 8 styremedlem og 2 varamedlem  
Til: 3 styremedlem og 2 varamedlem 
 
Sak 10.10 Brannhåndbok 
Forslagsstiller: Styret 
Etter gjennomgang med Grimstad kommune har det kommet frem at vi må ha en brannansvarlig og en brannhåndbok, for vår bruk i Fevikhallen. 
Den skal omhandle brannfareanalyse, branninstruks, melderutiner, evakueringsplan og logg for brannøvelser. Styret foreslår at leder utnevnes til brannansvarlig. 
 
Sak 10.11 Informasjonssaker 
Styret besluttet i januar 2019 et innkjøp av kontainer, kr 24500 pluss 2500 kr i frakt. Denne kontaineren skal brukes som lagringsplass for skivemateriell, slik at det blir mulig for vaktmester m.fl. å gjøre klart skivemateriell i forkant av stevner/bruk. Dette vil også frigjøre mye plass på standplass, både på 25 og 50m.-banen.  
 
Stillingsinstruksene for verv i Grimstad Sportskyttere, slik de ble vedtatt ved årsmøtet 2019, ligger nå på www.gsspistol.no, de vil også være tilgjengelig i pauserommet i Fjæreheia. Dersom du har spørsmål eller innspill kontakt oss gjerne på post@gsspistol.no  
 
Som vedtatt på årsmøte 2018 har vi kjøpt inn 9 nye GSP. Vi mangler fremdeles noen skjefter, slik at vi skal ha fullgodt tilbud til alle. Klubbens X-esse'r er også solgt. Vi har igjen to spesialpistoler som klubben skal beholde. 


Sak 11 – Fastsette medlemskontingent
Styret foreslår en økning i medlemskontingent for 2020 på 50 kr. Totalsum blir dermed:
Ungdom	100 kr (forblir uendret)
Junior		350 kr
Senior		800 kr
Rifle		800 kr
Pensjonist/ufør	600 kr

Sak 12 – Vedta idrettslagets budsjett
Sak 13 – Valg

